საგამოძიებო კომისია

საგამოძიებო კომისია — საკანონმდებლო წარმომადგენლობით ორგანოში (პარლამენტში) შექმნილი კომისია, რომელიც იქმნება განსაზღვრული ვადით და აქვს კონკრეტული ფაქტების გამოძების უფლებამოსილება. პარლამენტის საგამოძიებო კომისიას არ აქვს ის უფლებები, რაც პროკურატურას და შინაგან საქმეთა სამინისტროს, მაგრამ კანონმდებლობის მიხედვით, მას შეუძლია განსახილველ საკითხზე მოწმეების დაკითხვა და ყველა სამთავრობო სტრუქტურის წარმომადგენელი ვალდებულია, წარდგეს კომისიის წინაშე მისი გამოძახების შემთხვევაში.

საგამოძიებო კომისიის დასკვნას არ გააჩნია პირდაპირი იურიდიული ძალა და მას მხოლოდ სარეკომენდაციო ხასიათი აქვს, მაგრამ, ამ დასკვნის მიხედვით, პარლამენტს შეუძლია გარკვეული გადაწყვეტილების მიღება, ხოლო პროკურატურას — სისხლის სამართლის საქმის აღძვრა.

 ლიტერატურა 
 ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

კატეგორია:მთავრობა